
| MIS MAI. 


Ton—“ Gorhoffed Gwir Harlech.” 





Os bu'n daear heb flodeuyn 


Ar ei gwyneb drwy y gwanwyn, 


Pobpeth fel yn marw o newyn, 
Ar boh bryn a bro; 
'Tra hynodol y newidiad 
Welir heddyw ar yr hollwlad, 
Yn ei dullwedd hardd a'i dillad, 
Lle bu'n gwlad dan glo; 
Gwenau ar ei gwaunydd, 
Miwsig hyd ei maesydd, 
Adar mân a'u cerdd a'u cân 
O gangau glân y glenydd; 
Llwyr ddadebrodd mynwes anian, 
Mae'r briallu yn bwrw allan, 
Genir cenedl yn yr unman, 
Am hyn bydd gwiwlan go'. 


Blodau fyrdd yn gwisgo'r perthi, 

Gwyrddion ddail y coed yn lledu, 

Ac O! mor lân yw'r rhos a'r lili 
Ar ei llwyni llon: 

Gwisg y dolydd mewn gwyrddlesni 

Yr eginau geir yn gwenu, 

A'r perllanau sydd yn lloni, 
Oll yn harddu hon; 

Awel bêr y borau 
Ddwpg ei pheraroglau, 
Melus gân yr hedydd lân 


Yn gwneyd ar dân ein doniau; 

A cheir llais y gog ar lasddydd 

Yn cyhoeddi'r hyfryd newydd, 

“ Daeth yr haf' a phob llawenydd, 
Pwy fydd brudd eu bron ? 


Llais y fronfraith ar y brigyn, 
Sydd yn deffro cor y dyffryn, 
A. chordeddant gân ac englyn. 
Trwy bob glyn o'n gwlad; 
Pwy na ad ei weiy manblu 
Er ei clywed draw yn canu, 
Pan fo'r cadarn haul yn codi, 
Er gwresogi'r had; 
Iechyd i'r methiantus, 
Balm i'r claf a'r clwyfus, 
Mwy ni fydd un olwg brudd 
Roesawo'r dydd dyddanus; 
Ond bydd nychdod yn diflanu, 
Ie'nctyd fel yn ail-afaelu, 
A bydd anian yn enynu, 
Mawl i ti, ein Tad. 


 GwiuLyYM MaAr, 











HEN FEIBL 


MAWR FY MAM. 





Mil henffych, Feibl tirion, 
Wyt werthfawr genyf fi, 
Ac anwyl gan fy ngalon. 
Yw'r olwg arnat ti; 
'Roedd ynwyf dyb barchedig. 
Cyn imi droedio cam, 
Mae rhywbeth cysegredig 
Oedd Beibl mawr fy Mam, 
Mil harddach yw'th ddalenau, 
_ A'th holl gornelau troi, 
Na phe baent aur ymylau 
A chlaspiau heirdd i'w cloi; 
Nid anmharch wnaeth dy faeddu, 
Nid anghof roes it” gam, 
Ond trysor pena'r teulu 
Oedd Beibl nawr fy Mam- 


'Rwy'n cofio' mam yn bryion, 
Dan eithaf profiad llym, 
Yn sugno o'th gysuron 
Yn cael o honot rym; 
Dan eithaf aeth a chyni, 
Mewn hedd anghofiai'i cham,— 
Nid oes gyffelyb iti, 
Hen Feibl mawr fy Mam 

A phan ddystrywiai angau 
Ei phabell hyd ei sail; 
Hi bwysai ar y seiliau 
Ddatguddiwyd ar dy ddail; 
Cynalia f'enaid inau, 
Pan f'wyf yn rhoddi'r llam, 
T'r bythol faith drigfanau, 
Hen Feibl n.4wr fy Mam. 

Oes dynion ar y ddaear, 
Dân rith sancteiddiol fri, 
. Am ddwyn fy Meibl hawddgar 
Am byth oddiarnaf fi? 
Ni feiddiwch ei ysgâru,— 
Chwi wnaech a'm henaid gam, 
Mae nghalon wedi ei chlymu 
Wrth Feibl mawr fy Mam. 
Hi 'rhoes ef im' wrth farw, 
Gan dd'wedyd wrthoi'n llon, 
“ Rhwym hwn o gylch dy wddwf, 
A gwisg ef ar dy fron;” 





Af at y stanc i drengu, 
Mi hunaf yn y fflam, 
Cyn byth y rho'f i fyny 
Hen Feibl mawr fy Mam. 





